CELEX: 62020TN0080
Language: ro
Date: 2020-02-07 00:00:00
Title: Cauza T-80/20: Acțiune introdusă la 7 februarie 2020 – IM/BEI și FEI

30.3.2020   
            
            
               RO
            
            
               Jurnalul Oficial al Uniunii Europene
            
            
               C 103/38
            
         
      Acțiune introdusă la 7 februarie 2020 – IM/BEI și FEI
      (Cauza T-80/20)
      (2020/C 103/53)
      Limba de procedură: franceza
      
         Părțile
      
      
         Reclamant: IM (reprezentant: D. Giabbani, avocat)
      
         Pârâte: Banca Europeană de Investiții și Fondul european de investiții
      
         Concluziile
      
      Reclamantul solicită Tribunalului:
      
                  —
               
               
                  declararea prezentei acțiuni ca fiind admisibilă;
               
            
                  —
               
               
                  admiterea pe fond a prezentei acțiuni;
               
            
                  —
               
               
                  declararea că IM a fost exclus din procesul de recrutare în mod nelegal și prin abuz de putere;
               
            
                  —
               
               
                  declararea că procedura de recrutare a noului director general este afectată de nulitate, astfel încât, prin extensie, numirea noului director general notificată la 13 decembrie 2019 trebuie de asemenea declarată nulă;
               
            
                  —
               
               
                  prin urmare, anularea numirii noului director general al Fondului european de investiții;
               
            
                  —
               
               
                  obligarea pârâtelor la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv, întemeiat pe încălcarea articolului 20 din Statutul Fondului european de investiții, potrivit căruia „directorul general este numit pentru un mandat de cel mult cinci ani și este reeligibil”.
               
            
                  2.
               
               
                  Al doilea motiv, întemeiat pe încălcarea scrisorii din 5 martie 2014 de angajare a reclamantului și a actului adițional la aceasta, pentru motivul că din documentele menționate și din extinderea mandatului reclamantului dincolo de 15 martie 2017 reiese un acord care îi permite să lucreze până la 67 ani și chiar și după.
               
            
                  3.
               
               
                  Al treilea motiv, întemeiat pe discriminarea directă pe motive de vârstă a reclamantului. Reclamantul consideră că, prin respingerea candidaturii sale doar pentru motivul vârstei acestuia, comisia de recrutare a încălcat principiul nediscriminării.
               
            
                  4.
               
               
                  Al patrulea motiv, întemeiat pe încălcarea datelor confidențiale și personale ale reclamantului. Reclamantul susține că, prin invocarea conținutului scrisorii de angajare pentru a-și întemeia decizia, comisia de recrutare admite că a luat cunoștință de un document care nu trebuia să se afle în posesia sa și care conținea date personale referitoare la reclamant.